2013.06.15 12:01 - ReisiGuru.ee
Mošeel on kohalike elanike jaoks väga suur tähtsus. Mošee eest hoolitseb sisuliselt kogu Djenné kogukond. Seda tehakse läbi igal aastal toimuva ainulaadse festivali...
Pildid sihtkohast: BKO. Allikas Pixabay.com
Mali keskosas Mopti piirkonna Djenné väikelinnas asub omapärase arhitektuuriga Djenné suur mošee. See 1907. a. prantslaste eestvedamisel valminud Sudaani-Saheli arhitektuuri stiiliga vägagi omapärane ehitis on 3 minaretiga ja 16 m kõrge. Djenné vanalinn koos suure moðeega kuulub alates 1988. aastast UNESCO maailmapärandi nimistusse. Djenné suurt mošeed peetakse kogu Aafrika kõige tuntumate hoonete hulka kuuluvaks.
Mosqué in Djenné, Mali, West Africa. Allikas: Shuttestock
Mošee on rajatud 75 x 75 m suurusele platvormile, mis on lähedal asuva turu tasandiga võrreldes 3 m kõrge. Rajatud platvormil on täita muuhulgas ka moðee kaitse-eesmärk – platvorm aitab vältida Bani jõe üleujutuste võimalikku negatiivset mõju mošeele. Platvormile saab minna kuue trepi kaudu. Hoone peasissekäik asub põhjaküljel.
Mošee seinad on tehtud päikese käes kuivatatud mudatellistest, muda baasil loodud mördist ja kaetud mudakrohviga. Seinad on dekoreeritud aafrika palmüürapalmilt võetud kuni 60 cm pikkuste ogade kimpudega. Suure moðee välisseinad ei paikne üksteisega täpselt risti. Seetõttu on hoone põhiplaan trapetsikujuline.
Mošee palvesein asub Meka suunas ehk hoone idaosas. Hoone idaküljel asuvad ka hoone põhiplaanist väljaulatuvatena kolm minaretti. Tornidest kõrgeim (16 m) on keskmine. Minarettide ülaosad on koonusekujulised ja nende tipus on jaanalinnu munad. Moðee idaosas palveseina taga asuva palveruumi suurus on umbes 26 x 50 m. Palveruumist lääne poole jääb 20 x 46 m suurune siseõu. See on kolmest ilmakaarest ümbritsetud galeriidega. Lääne poolne galerii on reserveeritud naiste jaoks. Hoones tervikuna on vähe aknaid ja needki on väikesed ja paiknevad ebakorrapäraselt, mistõttu on hoones päevavalgust napilt.
Djenné suure mošee väärtust tõstab asjaolu, et vaatamata igal aastal teostatavale remondile on hoone väga valdavas osas suudetud säilitada sellisena nagu see 1907 ehitati. Üheks oluliseks erinevuseks, võrreldes algse hoonega, on praegune seintel asuvate ogade suur rohkus. Algselt oli neid seal oluliselt vähem. Uusi ogasid lisati 1990. aastatel. Samas ei riku lisatud ogad kuidagi hoone ilmet.
Djenné suurel mošeel on kohalike elanike jaoks väga suur tähtsus. Mošee eest hoolitseb sisuliselt kogu Djenné kogukond. Seda tehakse läbi igal aastal toimuva ainulaadse festivali. Nimetatud festival hõlmab muusika ja rikkaliku einestamise, kuid selle peamine eesmärk on aasta jooksul mošeele tekkinud kahjustuste (näiteks ilmastiku mõjul tekkinud kahjustuste) parandamine.
1996.a. korraldas ajakiri „Vogue“ mošees modellide pildistamise. Islami tavade jaoks liiga napilt riides olevad naised mošees olid kohalikele elanikele tõsiseks solvanguks. Seetõttu on alates pildistamisele järgnenud ajast olnud mittemoslemite sisenemine Djenné suurde mošeesse keelatud. Mošee väline vaatlemine on aga jätkuvalt lubatud ka neile, kes ei ole islamiusku. Djenné suurt mošeed võib muuhulgas näha 2005. a. filmis „Sahara“.
Djennés on ainult ca 33 tuhat elanikku, kuid linna ajalooline- ja majanduslik tähtsus on väga suur. Inimasustus on piirkonnas olnud umbes 2300 aastat. Keskajal oli Djenné kaubanduskeskus ja Sahara kõrbe läbivate karavanide üks keskusi. Kaasajal on linn lähipiirkonna jaoks tähtis põllumajandussaaduste ja kalaga kauplemise keskus. Rahvusvahelist tuntust on võitnud sealne igaesmaspäevane suur turg, mis on populaarne ka turistide hulgas.
Lisaks suurele moðeele on linnas ka mitmeid teisi vaatamisväärsusi, milledest osad on enam kui 2 tuhat aastat vanad. Djenné elanikud räägivad valdavalt songai keelt, kuid küllalt paljud oskavad ka prantsuse keelt. Djennét külastades tuleb arvestada, et seal on aastaringselt väga kõrged temperatuurid. Kõige raskem on piirkonnas aprillis ja mais, mil temperatuurid ületavad sageli 40 °C ja sademeid on vähe. Juunist septembrini muudavad ilma talutavamaks sademed (neid on kõige enam augustis). Eeskätt detsembrist märtsini võivad esineda liivatormid.
Kui olete Malis asuvat Djenné suurt mošeed külastanud ning soovite veel midagi huvitavat lisada, siis ootame Teie pajatusi arutelu alla.
* märgitud väljad on kohustuslikud.